﻿Poate că, în alte condiţii, aceste talente fireşti n-ar fi realizat întreaga lor gama multiplă, sau ar fi fost greşit îndrumate Val Mugur i-a dus însă pe linia adevăratei înţelegeri a personajelor, evocîndu-ne pe toate tonurile dramatice, de la şoapta înfioratâ de dragoste pînă la elocvenţa schimbului de spade, nepieritoarea dramă a celor doî îndrăgostiţi Tînăr în meşteşugul actoricesc, Ion Omescu a avut aproape un debut cu unul din cele mai dificile, mai complexe roluri din repertoriul clasic : Romeo înainte de replică, ne-a cucerit aplombul tinereţii sale în siluetă, gest şi atitudine Plastica mişcărilor se desena ca într-un chenar între minunatele decoruri ale lui Mircea Ma- rosin Ion Omescu a ştiut să treacă cu uşurinţă pe game diverse, să fie mereu la fel de proaspăt şi convingător Mai cu seamă, partea lirică a rolului şi-a găsit un excelent interpret Poate, uneori, Ion Omescu, mai ales în raţionamentele lui Romeo, a mers pe linia unei cerebralităţi care ţine de gama unor alte personaje shakespeariene (Ham- let) Dar pentru a realiza rolul lui Romeo este nevoie de o necontenită căutare artistică, fiecare spectacol trebuie să însemne o nouă treaptă Transfigurată scenic de o lumină, care-i dădea aproape un nimb de graţie, Gilda Marinescu, tînără absolventă a Institutului de Teatru, a fost o Julietă proaspătă, nebu- riatică dar şi gravă în dragoste şi moarte Aeriană, a condus rolul cu un firesc, demn de invidiat de actorii cu experienţă Interpreţii principali au primit replica altor tineri la fel de talentaţi ca şi ei Am întîlnit la Iaşi, în interpretarea lui Petre Gheorghiu, un admirabil Tybalt, spadasin al floretei şi al verbului nervos, desfăşurînd o variată gamă de modulaţii pe aceeaşî temă dramatică ; un Paris plin de prestanţă scenică şi nobleţe, jucat de G Macovei ; un sensibil şi tumultuos Benvolio (Contantin Dinulescu) Iată datele principale ale spectacolului, pivoţii săi Trebuie neapărat să adăugăm încă unul : partea plastică — decor şi costume — în excepţionala viziune a lui Mircea Marosin, căruia nu i se pot reproşa decit construcţia acelui grilaj de sub balconul Ju- lietei şi perdeaua simbolistă, care ţine loc de chilie părintelui Lorenzo Decorul i-a ajutat pe interpreţi ca poezia lor să aibă rezonanţe grave, înalte ; costumul i-a obligat la ţinută, la mişcare plastică Cu toate acestea, bogăţia mijloacelor plastice nu a întu- necat, nu a diminuat jocul actorilor, ci a colaborat cu el Aş putea defini în termeni muzicali acest spectacol ca un concert în care cîţiva solişti (tinerii interpreţi) au executat pe tonuri înalte linia lor melodică, în timp ce or- chestra i-a acompaniat mai modest dar nu strident, ilustrîndu-le virtuozitătile : Ion Lascăr în Capulet ; Şt Morcovescu-Teleajen, cu multă prestanţă scenică, in Capulet II ; Şt Dăncinescu într-un rol bine lucrat pe dezinvoltură şi vervă (Mercuţio) ; N Veniaş bine intenţionat, deşi nu întru totul realizat în Lorenzo ; Any Braieschi într-o frumoasă ţinută (Contesa Capulet), sau N Şubă într-un admirabil tip (muzicantul I) Note distonante au adus C Sava (Escalus) şi M Davidoglu, care a autohtonizat cam excesiv rolul doicii Figuraţia şi alte elemente secundare au adus contribuţiile lor valoroase în spectacol Prilej de adevărate satisfacţii artistice, reuşita Teatrului Naţional de la Iaşi merită toată atenţia şi dragostea Val Mugur şi tinerii interpreţi au dat glas textului lui Shakespeare, vădind o justă înţelegere a unei opere clasice Nu s-a alergat după epatante originalităţi, ci s-a mers pe o linie simplă, căci — aşa cum spune marele dramaturg de la Stratford : Nu iese-un soare nou din orice-apus ? Eu spun cuvinte care s-au mai spus Titus LAPTEŞ La suprafaţa contrastelor Romeo şi Julieta — acest monument artistic nemuritor — nu este lipsit totuşi de unele accente care apar astăzi desuete Piesa e scrisă în anul 1594 şi poartă am- prenta epocii sale Emoţiile se exteriorizează adeseori cu un exces de „vai" şi „ah" : Romeo, prada disperării, se zvîrcoleşte pe jos ; expresiile şi gesturile sînt uneori reto- rice sau convenţionale Nu pot fi ehminate asemenea aspecte, fără a-1 ciunti pe Shake- speare Regizorul trebuie însă să ţină seamă că nu ele dau tonul şi nu datorită lor a înfruntat veacurile marea tragedie shakespeariană Or, duDă părerea mea, în spectacolul de la Iaşi direcţia de scenă a lăsat ca elementele secundare romantic-spectaculoase să estompeze fondul adînc de gîndire al piesei 18 www cimec roInterpreta Julietei a dovedit resurse certe de gingăşie şi sinceritate ; la rîndul său, rolul lui Romeo a fost jucat cu reală căldură şi înflăcărare De ce, totuşi, spec- tacolul se desfăşoară într-o notă generală minoră, nu zguduie, nu degajă senzaţia răs- colitoare a unei mari drame omeneşti "> Tragedia, ca şi comedia, îşi are izvorul în contraste Fără contrast nu există tra- gedie Dar regia n-a reliefat contrastele, ba chiar le-a atenuat simţitor Povestea de dragoste a celor doi tineri se scurge lin, legănat Ei sînt parcă desprinşi de frămîntările vieţii din jurul lor, plutesc în imperiul încîntător şi netulburat al dragostei In atmos- fera senină creată pe scenă, duşmănia celor două familii rămîne undeva, pe al doilea plan De aceea, deznodămîntul tragic apare lipit, brodat din coincidenţe artificiale, nu ca urmare firească a conflictului şi deci nu impresionează Ca orientare fundamentală, piesa lui Shakespeare nu ni se pare un imn închinat iubirii pure E semnificativ, de pildă, faptul că Romeo nu e nicidecum un amorez „ideal", ci unul destul de nestatornic Părintele Lorenzo îl dojeneşte cu bună dreptate de a-şi fi schimbat prea repede obiectul dragostei : O vorbă goală doar ţi-era iubirea Se arată însă gata să-1 ajute de astă dată Căci poate prin această legătură A celor două neamuri veche ură Se va topi în noul tău amor Ne apropiem astfel de adevăratul miez filozofic al piesei Iubirea întemeiată pe spontaneitatea şi prospeţimea sentimentelor e opusă urii întemeiate pe tradiţii închis- tate Sub semnul acestui contrast se dezvoltă dragostea lui Romeo şi a Julietei, încă din prima clipă Fiorul ce-i atrage irezistibil unul spre celălalt li se înfăţişează totodată ca un trist blestem Fiecare pas care îi apropie încalcă în chip strigător tot ce a fost pînă atunci pentru ei — şi tot ce reprezintă pentru familiile lor — tradiţie sacrâ şi lege de fier Victoria dragostei lor e smulsă cu preţul unui greu şi continuu zbucium, care imprimă tragism întregii piese, nu numai finalului Intre chemarea firească a dra- gostei şi graniţele nefireşti — impuse de o veche mentalitate — ale onoarei, datoriei şi blazonului familial, în sufletele celor doi eroi se dă tot timpul o luptă dramatică, www cimec rodureroasă, care atinge paroxismul cind Romeo il ucide pe Tybalt Dar încă de la cea dintîi intîlnire, aflînd că Julieta aparţine neamului Capulet, Romeo intuieşte nenorocirea: Ah, viaţa mea zălog în mlini duşmane ! Cum voi putea s-o mîntui de blestem ? Iar Julieta, la vestea că Romeo e un Montague, încearcă aceeaşi deznădejde : Trist zorile iubiri-mi începură Căci vai! sînt osîndită să iubesc Pe omul ce-s datoare să-l urăsc Numai in aparenţă cei doi tineri cad victime unor coincidenţe fatale în realitate, iubirea lor se zbate permanent în plasa unor relaţii menite s-o stranguleze, iar piesa lui Shakespeare e un protest vehement împotriva acestor relaţii devenite prea înguste pentru omul Renaşterii Fără înţelegerea şi punerea în evidenţă a acestui fir conducă- tor al conflictului, un spectacol cu Romeo şi Julieta nu poate — cred — dobîndi o largă perspectivă socială şi umană Andrei BÂLEANU l A/lonumente scenice carc „strivesc7'^ Sînt pe deplin incredinţat că regizorul Val Mugur nu e străin de sensul adinc, de problematica operei pe care a redat-o scenic Ne-a dovedit-o doar prin acest spec- tacoi dăruit ieşenilor îndrăgostiţi de teatru In desele convorbiri ce le-am avut cu el, în perioada în care spectacolul prindea viaţă de la zi la zi, în fantezia sa creatoare, atunci cînd ne plimbam în nopţi tîrzii pe uliţele Iaşului, el şi-a destăinuit concepţia după care avea să realizeze scenic tragedia nefericiţilor îndrăgostiţi Regizorul a pornit deci mînă în mînă cu scenograful — şi bine a făcut —, a pornit pe un drum lung, la muncă grea şi pentru unul şi pentru altul, ca să dea viaţă unui spectacol care, în nici un caz, nu ne poate lăsa indiferenţi Am văzut, după o vreme, într-o primă etapă de lucru, cînd am mai trecut prin Iaşi, o parte din schiţele decorului şi ale costumelor Ele dovedeau preocuparea artistului de a slujj prin elemente plastice sugestive (pete de culoare, întretăieri de linii, lumină) problematica piesei Evident, decorul realizat la proporţia scenei şi costumele gata confecţionate aveau sâ servească cu atît mai mult ideea de bazâ De la premieră am văzut spectacolul în două seri consecutive Unele tablouri sînt realizate cu multă artă, potrivit convenţiei scenice, care trebuie avută în vedere, mai ales în obţinerea cadrului necesar desfăşurării acţiunii Scer ograful dovedeşte deosebită dibăcie în arta de a pune in valoare elementele arhitectonice, prin dozarea ingenioasă a surselor de lumină pentru obţinerea unui maxim de plastică scenică Dar eforturile comune ale lui Val Mugur şi Mircea Marosin se vădesc tocmai in realizarea acestor tablouri, într-un sens care pune în primejdie îns-işi esenţa spec- tacoiului : ideea de bază a tragediei lui Shakespeare în colaborarea dintre aceşti doi t'actori de râspundere ai transpunerii scenice, regizor şi scenograf, cel ce are de spus cuvintul hotărîtor este un al treilea : actorul Dacă în colaborarea cu actorul, regizorul şi-a impus hotărît un punct de vedere — pe care nu-1 discut în cadrul acestor rînduri —, dacă, judecînd după valoarea rea- iizărilor celor mai izbutite in interpretare şi în dinamica mizanscenei, el şi-a pus am- prenta personalităţii, trebuie spus că munca cu scenograful nu a fost la fel de rodnică Datorită gradului de evoluţie la care a ajuns spectacolul de teatru în zilele noas- tre, pictorul scenograf şi-a cucerit o poziţie deosebit de avansată şi ar fi greu să ne închipuim o realizare regizorală fără contribuţia sa, Tocmai de aceea, personalitatea, puterea de concepţie, spiritul său creator trebuie să fie mereu îndrumate spre ţelul comun, care nu îngăduie trădarea sau chiar denatu- rarea intenUilor autorului Mai ales cînd el este Shakespeare Or, din colaborarea lui Val Mugur cu Mircea Marosin — pentru mine cel puţin — se evidenţiază limpede că pictorul scenograf, înaripîndu-şi fantezia, s-a depărtat tocmai 20 www cimec ro